Istraživanje dječijih prava: etika i sudjelovanje djece

Trening 06-07.04.2023.

Centar za interdisciplinarne studije Univerziteta u Sarajevu prof. dr. Zdravko Grebo (CIS) u saradnji sa Fakultetom političkih nauka Univerziteta u Beogradu otvara poziv za prijave na dvodnevni trening pod nazivom **Istraživanje dječijih prava: etika i sudjelovanje djece** koji će biti održan 06-07.04.2023. u prostorijama CIS-a (Zmaja od Bosne br. 8. UNSA Kampus). **Trening je namijenjen studenticama/studentima master studija Univerziteta u Sarajevu.**

Tokom treninga bit će predstavljen uvod u dječija prava u jugoistočnoj Evropi, sa naglaskom na potencijalna istraživačka područja i teme, kao i urađena praktična obuka o uključivanju djece u istraživačke projekte uz poštivanje njihovih prava i primjenu istraživačke etike u cijelom procesu. Primarni cilj treninga je obučiti polaznike i polaznice o pravima djeteta te etici i metodologiji istraživanja u kojima sudjeluju djeca. Također, učesnici/-ce će kroz prikaz prava djeteta u obrazovanju steći vještine analize pravne norme i razvijanja alata za mjerenje ostvarenosti prava djeteta u obrazovanju, koje su primjenjive i na istraživanje drugih prava djeteta. Učešće u treningu je besplatno zahvaljujući podršci Globalnog kampusa ljudskih prava u Jugoistočnoj Evropi (GCSEE). Trening vode prof. dr. Nevena Vučković Šahović i prof. dr. Anita Burgund Isakov.

Prijavu za trening možete izvršiti ispunjavanjem [online obrasca](https://forms.gle/UQhYDxJzrajaC79NA) najkasnije do 24. 03. 2023. godine.

Za sve dodatne informacije možete se obratiti na email adresu:

nejira.pasic@gchumanrights.org

**OKVIRNA AGENDA**

|  |  |
| --- | --- |
| **Četvrtak, 06.04.2023.** | **Trening I dio** |
| 08:30-09:00 | Dolazak i osvježenje |
| 09:00 - 10:30 | Konvencija o pravima djeteta u JIE |
| 10:30-11:00 | Pauza |
| 11:00 - 12:00 | Pravna norma i razvoj indikatora ostvarenosti prava djeteta |
| 12:00-12:10 | Pauza |
| 12:10- 13:10 | Praktičan rad: Participacija i građanska i politička prava u obrazovnom sistemu |
| 13:30 – 14:15 | Ručak |
| 14:15-15:45 | Karakteristike istraživanja sa djecom |
| 15:45-16:00 | Pauza |
| 16:00-17:00 | Etika u istraživanju sa djecom |

|  |  |
| --- | --- |
| **Petak, 07.04.2023.** | **Trening II dio** |
| 09:00-10:30 | Vizuelne tehnike kod istraživanja sa djecom |
| 10:30-11:00 | Pauza |
| 11:00 - 12:30 | Istraživački intervju sa djetetom, fokus grupe i izrada protokolaistraživanja |
| 12:30-13:00 | Završni dio i evaluacija |